కొప్పోలు గ్రామానికి కృష్ణరాయపురం, కృష్ణరాయపుర అగ్రహారం అన్న పేర్లు కూడా ఉన్నాయి. విజయనగర సామ్రాజ్య కాలంలో గ్రామాలను దానాలు ఇస్తూ కానీ, పాలకుల గుర్తుగా కానీ పేర్లు మార్చడం జరిగింది. ఈ గ్రామ పునర్‌నామకరణంలో భాగంగానే కొప్పోలుకు కృష్ణరాయపురం అన్న పేరు పెట్టారు. అయితే ఈ మారుపేరు వ్యవహారంలో లేదు, జనం కొప్పోలు అనే వ్యవహరిస్తున్నారు. ఇక కొప్పోలు అన్న పదం ఎలా వచ్చిందన్న విషయంపై ఒక లోకనిరుక్తి ఉంది. దాని ప్రకారం - పూర్వం ఇక్కడికి సమీపంలోని వల్లూరుని వల్లభాపురంగా పేరుమార్చి త్రైలోక్య వల్లభరాజు అనే పల్లవరాజు నివసించేవాడనీ, అతను రోజూ అంత:పుర పరిచారికలతో కొప్పు ముడిచి అలంకరణ చేయించుకునేవాడనీ, ఆ స్త్రీలకు ఈ ఊరిని రాసి ఇచ్చాడు కాబట్టి కొప్పుముడిచే వారి పేరుమీదుగా కొప్పోలు అయిందనీ చెప్తారు. అయితే పరిశోధకుడు కేతు విశ్వనాథరెడ్డి కొప్ప, వోలు అన్న పదాల నుంచి ఈ ఊరి పేరు వచ్చిందని, కొప్ప అన్నది వ్యక్తి పేరనీ పేర్కొన్నాడు.

భూమి వినియోగం
వైద్య సౌకర్యం
గ్రామ నామ చరిత్ర
ఉత్పత్తి